జిఎస్టి, నోట్ల రద్దుతో పన్నుల ఎగవేతకు చెక్:  అరుణ్ జైట్లీన్యూఢిల్లీ: నల్లధన బాబులపై మరింత దూకుడు తప్పదని కేంద్ర ఆర్థిక మంత్రి అరుణ్ జైట్లీ హెచ్చరించారు. డిజిటల్ లావాదేవీలను ప్రోత్సహించేందుకు ప్రభుత్వం తీసుకుంటున్న చర్యలతో ముందు ముందు దేశంలో నగదు లావాదేవీలు జరపడం కష్టమవుతుందన్నారు. జిఎ్సటి, పాత పెద్ద నోట్ల రద్దుతో పన్నుల ఎగవేతకు తెరపడి, వసూళ్లూ పెరుగుతాయన్నారు. ‘ఢిల్లీ ఎకనామిక్ కాంక్లేవ్’లో జైట్లీ ఈ విషయాలు చెప్పారు. ఈ చర్యలతో దేశంలో పన్నులు చెల్లించే వారి సంఖ్యా పెరుగుతుందన్నారు. దేశ, విదేశాల్లో అక్రమంగా పోగేసిన నల్ల ధనంపైనా ప్రభుత్వం ఉక్కుపాదం మోపుతోందని చెప్పారు. గతంలోలా పన్నులు ఎగేసి దర్జాగా తిరగడం ఇక ఎంత మాత్రం సాధ్యం కాదన్నారు. గతంలో ఏటా బడ్జెట్లో పన్నుల ఎగవేత, నల్లధన వెలికితీత కోసం ఎన్ని చర్యలు తీసుకున్నా పెద్దగా ప్రయోజనం కనిపించలేదన్నారు. ఈ విషయాన్ని దృష్టిలో ఉంచుకునే కఠిన చర్యలకు దిగాల్సి వచ్చిందన్నారు. ఈ చర్యల ప్రభావం దీర్ఘ కాలంలో తీవ్రంగానే ఉంటుందన్నారు. ‘జిఎ్సటి, పెద్ద నోట్ల రద్దు, డిజిటైజేషన్తో నగదు లావాదేవీలు కష్టమవుతాయి. దీంతో అందరూ నిబంధనలు పాటించక తప్పదు. ఈ చర్యలతో ఇప్పటికే ప్రత్యక్ష, పరోక్ష పన్నుల వసూళ్లు పెరిగినట్టు స్పష్టమైన సూచనలు కనిపిస్తున్నాయి’ అని జైట్లీ చెప్పారు.డొల్ల కంపెనీలుదేశంలో పన్నుల ఎగవేత, నల్లధన ప్రవాహాలకు అడ్డాగా మారిన  డొల్ల కంపెనీల గురించి జైట్లీ మాట్లాడారు. వ్యాపార సంస్థలతో పాటు రాజకీయ నేతలు, అధికారులూ తమ నల్లధన సంపదను దేశ  సరిహద్దులు దాటించేందుకు డొల్ల కంపెనీలను వాడుకుంటున్నట్టు చెప్పారు. ఇలాంటి కంపెనీలపై ఉక్కుపాదం మోపడంతో పాటు, వీరు సంపాదించిన బినామీ ఆస్తుల భరతం పట్టేందుకూ ప్రభుత్వం చర్యలు చేపట్టిందన్నారు. అక్రమంగా కూడబెట్టిన బినామీ ఆస్తులను స్వాధీనం చేసుకునేందుకు బినామీ ఆస్తుల చట్టానికీ సవరణలు చేసినట్టు చెప్పారు. ప్రభుత్వం తీసుకున్న ఈ చర్యలతో అక్రమ వ్యాపార లావాదేవీలకు తెరపడతాయని తెలిపారు. కేంద్ర రెవెన్యూ శాఖ ఇప్పటికే కొంతమంది బినామీ ఆస్తులపై చర్యలు ప్రారంభించిందన్నారు. దీంతో అక్రమార్కులు వెన్నులో ఇప్పటికే చలి ప్రారంభమైందని చెప్పారు.
jst, notla raddutho pannula egavetaku chec:  arun jaitleenyuudlli: nalladhana babulapai marinta dookudu tappadani kendra aardhika mantri arun jaitley heccharinchaaru. disital lavadevilanu prothsahinchenduku prabhutvam teesukuntunna charyalatho mundu mundu desamlo nagadu lavadevilu jarapadam kashtamavutundannaru. jst, paata pedda notla raddutho pannula egavetaku terapadi, vasoolluu perugutaayannaaru. ‘dhilli ekanamic conclave’loo jaitley ee vishayaalu cheppaaru. ee charyalatho desamlo pannulu chellinche vaari sankhya perugutundannaaru. desha, videsaallo akramamgaa pogesina nalla dhanampaina prabhutvam ukkupaadam moputondani cheppaaru. gatamlola pannulu egesi darjaga tiragadam ika entha maatram saadhyam kaadannaaru. gatamlo eta badjetlo pannula egavetha, nalladhana velikiteeta kosam enni charyalu teesukunna peddagaa prayojanam kanipinchaledannaru. ee vishayaanni drushtilo unchukune kathina charyalaku digalsi vachindannaaru. ee charyala prabhaavam deergha kaalamlo teevramgaane untundannaaru. ‘jst, pedda notla raddu, desitigationtho nagadu lavadevilu kashtamavutaayi. deentho andaruu nibandhanalu paatinchaka tappadu. ee charyalatho ippatike pratyaksha, paroksha pannula vasoollu periginattu spashtamaina suuchanalu kanipistunnaayi’ ani jaitley cheppaaru.dolla kampeneeludesamlo pannula egavetha, nalladhana pravaahaalaku addaga maarina  dolla companyla gurinchi jaitley matladaru. vyapara samsthalatho paatu rajakeeya nethalu, adhikaaruluu tama nalladhana sampadanu desha  sarihaddulu daatinchenduku dolla companylanu vaadukuntunnattu cheppaaru. ilanti companylapai ukkupaadam mopadamtho paatu, veeru sampaadinchina binami aastula bharatam pattendukuu prabhutvam charyalu chepattindannaru. akramamgaa koodabettina binami aastulanu swaadheenam chesukunenduku binami aastula chattaniki savaranalu chesinattu cheppaaru. prabhutvam teesukunna ee charyalatho akrama vyapara lavadevilaku terapadataayani telipaaru. kendra revenue saakha ippatike kontamandi binami aastulapai charyalu praarambhinchindannaaru. deentho akramaarkulu vennulo ippatike chali praarambhamaindani cheppaaru.